CELEX: 52013PC0342
Language: ro
Date: 2013-06-07
Title: Propunere de REGULAMENT AL PARLAMENTULUI EUROPEAN ŞI AL CONSILIULUI privind furnizarea și calitatea statisticilor pentru procedura privind dezechilibrele macroeconomice

|
			
		
		
		52013PC0342
		
			Propunere de REGULAMENT AL PARLAMENTULUI EUROPEAN ŞI AL CONSILIULUI privind furnizarea și calitatea statisticilor pentru procedura privind dezechilibrele macroeconomice /* COM/2013/0342 final - 2013/0181 (COD) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
Această inițiativă se înscrie în contextul
politic de îmbunătățire a guvernanței economice a Uniunii. Împreună cu
strategia Uniunii pentru creștere economică și locuri de muncă, semestrul
european pentru coordonarea politicilor economice și bugetare și Pactul de
stabilitate și de creștere pentru corectarea deficitelor excesive publice, este
necesară detectarea, prevenirea și corectarea dezechilibrelor macroeconomice.
În acest scop, Regulamentul (UE) nr. 1176/2011
a stabilit norme detaliate pentru detectarea rapidă, prevenirea și corectarea
dezechilibrelor macroeconomice care survin sau persistă în zona euro și în UE
(procedura privind dezechilibrele macroeconomice sau „PDM”). 
PDM și tabloul său de bord cu indicatori
necesită o monitorizare eficientă a calității statistice a indicatorilor,
precum și a informațiilor statistice de bază.
Consiliile ECOFIN din 8 noiembrie 2011 și din
13 noiembrie 2012 au subliniat importanța pentru credibilitatea PDM de a obține
în timp util statistici de cea mai înaltă calitate care să fie incluse în
tabloul de bord și au invitat Comisia (Eurostat) să ia toate inițiativele
necesare pentru a asigura o procedură fiabilă pentru elaborarea acestor
statistici, precum și o îmbunătățire continuă a informațiilor statistice de
bază.
Prin urmare, este necesar să se elaboreze un
sistem robust de monitorizare statistică pentru PDM pe baza unui regulament al
Parlamentului European și al Consiliului. Acest regulament va acoperi
monitorizarea calității datelor; elaborarea și transmiterea datelor și a
metadatelor, precum și raportarea/comunicarea cu privire la date către
diferitele părți interesate și către Parlamentul European și Consiliu. 
Regulamentul va introduce noi sarcini pentru
Comisie (Eurostat) cu privire la următoarele aspecte principale: validarea
calității datelor relevante pentru PDM în ceea ce privește criteriile în
materie de calitate care fie există deja, fie vor fi specificate în continuare
în anumite domenii; structurarea, colectarea și analiza surselor și a metodelor
de elaborare utilizate de statele membre; dezvoltarea și punerea în aplicare a
unui plan de acțiune vizând aducerea de îmbunătățiri. Activitatea privind
datele relevante pentru PDM va trebui să fie susținută de modalități eficiente
de publicare pe internet și de diseminare, precum și de acțiuni de publicare.
Punerea în aplicare a proiectului de
regulament în vederea furnizării unor statistici de înaltă calitate va necesita
o strânsă cooperare cu autoritățile statistice ale statelor membre atât în ceea
ce privește datele din tabloul de bord, cât și informațiile statistice de bază.
2.           REZULTATELE CONSULTĂRILOR CU
PĂRȚILE INTERESATE ȘI ALE EVALUĂRII IMPACTULUI
2.1.        REZULTATELE CONSULTĂRILOR CU
PĂRȚILE INTERESATE
Consiliul ECOFIN a subliniat necesitatea de a
dispune de statistici de cea mai înaltă calitate care să fie incluse în tabloul
de bord pentru PDM și de a elabora o procedură fiabilă de monitorizare a
calității în acest scop.
În cadrul Comitetului pentru politică economică
au avut loc discuții cuprinzătoare cu statele membre privind aspecte legate de
calitatea și comparabilitatea datelor relevante pentru PDM. În special, au fost
identificate unele domenii din cadrul Raportului CPE pentru 2012 privind
cerințele pentru statisticile structurale, în care sunt necesare îmbunătățiri.
Au fost contactate alte direcții generale, în
special Direcția Generală pentru Afaceri Economice și Financiare.
Mai multe acțiuni de îmbunătățire referitoare
la informațiile statistice de bază au fost întreprinse în colaborare cu Banca
Centrală Europeană și cu alte organizații internaționale.
2.2.        EVALUĂRILE IMPACTULUI
Punerea în aplicare cu succes a prezentului
regulament necesită mai ales o cooperare strânsă din partea autorităților
statistice ale statelor membre, cu scopul de a îmbunătăți calitatea datelor
relevante pentru PDM și a informațiilor statistice de bază. Nu sunt prevăzute
mecanisme suplimentare de colectare a datelor. 
În cazul în care nu s-ar adopta o procedură de
monitorizare a calității solidă și obligatorie din punct de vedere juridic,
calitatea și comparabilitatea datelor relevante pentru PDM nu ar fi asigurată
în conformitate cu politica Comisiei. Acest fapt ar putea afecta credibilitatea
și eficiența sistemului PDM. 
3.           ELEMENTELE JURIDICE ALE
PROPUNERII
Prezentul regulament stabilește normele care
reglementează modalitatea în care sunt furnizate datele statistice care sunt
relevante pentru procedura privind dezechilibrele macroeconomice. Aceste norme
se referă la elaborarea, monitorizarea calității și publicarea indicatorilor
din tabloul de bord pentru procedura privind dezechilibrele macroeconomice.
Principalul obiectiv al regulamentului este de a elabora o procedură de
monitorizare fiabilă a calității cu scopul de a asigura cea mai bună calitate a
datelor relevante pentru PDM.
Articolul 338 din Tratatul privind
funcționarea Uniunii Europene constituie temeiul juridic al statisticilor
europene. Hotărând în conformitate cu procedura legislativă ordinară,
Parlamentul European și Consiliul adoptă măsuri pentru elaborarea de
statistici, atunci când este necesar, cu privire la modul în care Uniunea își
exercită activitățile. Articolul stabilește cerințele pentru statisticile
europene, stabilind că acestea trebuie să respecte standarde în materie de
imparțialitate, fiabilitate, obiectivitate, independență științifică,
rentabilitate și confidențialitate statistică.
Propunerea respectă atât principiul
subsidiarității, cât și principiul proporționalității.
În ceea ce privește principiul subsidiarității,
obiectivele propunerii nu sunt de competența exclusivă a Uniunii Europene și,
în același timp, nu pot fi realizate în mod satisfăcător de statele membre.
Fără un cadru european clar, mai precis fără o
legislație europeană care să stabilească o procedură comună de monitorizare a
calității datelor relevante pentru PDM, statele membre nu pot îndeplini la
nivelul necesar cerința principală privind calitatea. 
Obiectivele propunerii pot fi îndeplinite mai
eficient la nivelul Uniunii Europene pe baza unui act la nivel european,
întrucât numai Comisia poate elabora și aplica o procedură armonizată de
control al calității datelor relevante pentru PDM la nivelul Uniunii Europene.
Pe de altă parte, punerea în aplicare cu succes a acestei proceduri necesită o
cooperare strânsă cu autoritățile statistice ale statelor membre atât în ceea
ce privește datele relevante pentru PDM, cât și informațiile statistice de
bază. Prin urmare, Uniunea Europeană poate acționa în acest sens în
conformitate cu principiul subsidiarității, astfel cum se prevede la articolul
5 din tratat.
În ceea ce privește principiul
proporționalității, regulamentul se limitează la minimul necesar pentru a
îndeplini acest obiectiv și nu depășește ceea ce este necesar în acest scop.
Regulamentul nu prevede un mecanism de colectare a datelor relevante pentru PDM
pentru fiecare stat membru și nici nu dublează procedurile existente. Acesta
stabilește numai un sistem de monitorizare a calității în ceea ce privește
elaborarea, transmiterea și difuzarea statisticilor din cadrul tabloului de
bord și a altor date relevante pentru PDM. 
Instrumentul juridic propus este un regulament
al Parlamentului European și al Consiliului. Un regulament este preferabil
întrucât acesta stabilește aceeași legislație în întreaga Uniune Europeană,
nepermițând statelor membre nicio libertate de aplicare incompletă sau
selectivă. El este aplicabil în mod direct, ceea ce înseamnă că nu este
necesară transpunerea sa în legislația națională. Folosirea unui regulament
este în conformitate cu alte acte juridice europene în materie de statistică
adoptate începând cu anul 1997.
4.           IMPLICAȚII BUGETARE
Pentru a se răspunde cerințelor exigente în
materie de calitate a datelor relevante pentru PDM în conformitate cu
standardele Comisiei prevăzute în Comunicarea COM(2011) 211 final „Către un
management fiabil al calității pentru statisticile europene”, este nevoie de
resurse suplimentare. Această necesitate a presupus introducerea unei cereri de
oferte în materie de personal pentru 21 de posturi (12 posturi și 9 angajați
externi) pentru a acoperi sarcinile necesare ale Comisiei (Eurostat).
În plus, Comisia va avea nevoie de asistență
din partea experților statelor membre în contextul misiunilor PDM menționate în
prezenta propunere și va împărți cu statele membre costurile aferente. Această
asistență include expertiză și experiență specifice din partea experților
naționali în cursul misiunilor în alte state membre, inclusiv în scopul
asigurării transparenței totale a sistemului. În această etapă, este dificil să
se precizeze exact modul în care vor fi finanțate costurile suportate de
Comisie și să se furnizeze o estimare exactă a acestora, în special deoarece se
va căuta realizarea tuturor sinergiilor posibile cu misiunile Eurostat în
domenii conexe.
5.           INFORMAȚII SUPLIMENTARE
Actul legislativ propus nu vizează un aspect
care este de competența SEE.
2013/0181 (COD)
Propunere de
REGULAMENT AL PARLAMENTULUI EUROPEAN ŞI
AL CONSILIULUI
privind furnizarea și calitatea statisticilor
pentru procedura privind dezechilibrele macroeconomice
PARLAMENTUL
EUROPEAN ŞI CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolul 338 alineatul (1),
având în vedere propunerea Comisiei Europene,
după transmiterea proiectului de act
legislativ către parlamentele naționale,
având în vedere avizul Băncii Centrale
Europene,
hotărând în conformitate cu procedura
legislativă ordinară,
întrucât:
(1)       Regulamentul (UE) nr.
1176/2011 al Parlamentului European și al Consiliului din 16 noiembrie 2011
privind prevenirea și corectarea dezechilibrelor macroeconomice[1] instituie un mecanism de alertă
pentru a facilita detectarea rapidă și monitorizarea dezechilibrelor. În cadrul acestui mecanism, Comisia are obligația
de a întocmi un raport anual privind mecanismul de alertă (RMA) care cuprinde o
evaluare economică și financiară calitativă și care identifică statele membre
despre care Comisia consideră că pot fi afectate de dezechilibre sau că se pot
confrunta cu riscul de a afectate de astfel de dezechilibre.
(2)       Regulamentul (UE) nr.
1174/2011 al Parlamentului European și al Consiliului din 16 noiembrie 2011
privind măsurile de executare pentru corectarea dezechilibrelor macroeconomice
excesive din zona euro[2]
stabilește un sistem de sancțiuni financiare pentru statele membre din zona
euro în vederea corectării eficace a dezechilibrelor macroeconomice excesive.
(3)       Datele statistice fiabile
constituie baza supravegherii eficace a dezechilibrelor macroeconomice. În vederea garantării unor statistici sigure și
independente, statele membre ar trebui să asigure independența profesională a
autorităților statistice naționale în conformitate cu Codul de practici privind
statisticile europene prevăzut în Regulamentul (CE) nr. 223/2009 al Parlamentului
European și al Consiliului din 11 martie 2009 privind statisticile europene[3].
(4)       Raportul anual privind
mecanismul de alertă (RMA), bazat pe un tablou de bord care conține un set de
indicatori ale căror valori sunt comparate cu pragurile lor indicative,
constituie un dispozitiv de examinare inițială prin care Comisia identifică
statele membre ale căror evoluții justifică efectuarea unor analize
suplimentare mai detaliate cu scopul de a stabili dacă există sau riscă să
apară dezechilibre. RMA ar trebui să includă date relevante pentru PDM. Cu
toate acestea, factorii determinanți ai evoluțiilor analizate vor fi studiați
în detaliu în cadrul examinărilor aprofundate, în vederea stabilirii naturii
dezechilibrelor. Tabloul de bord și pragurile stabilite nu sunt interpretate
mecanic, ci fac obiectul unei lecturi economice. Atunci când se efectuează
analize aprofundate, Comisia examinează o gamă largă de variabile economice și
informații suplimentare, ținând seama în mod corespunzător de circumstanțele specifice
fiecărei țări. Din aceste motive, toate datele care pot fi utilizate pentru
procedura privind dezechilibrele macroeconomice nu pot fi enumerate în
prealabil în mod exhaustiv, ci ar trebui definite făcându-se trimitere la
procedurile prevăzute în Regulamentul (UE) nr. 1176/2011 cu privire la
detectarea dezechilibrelor macroeconomice, precum și cu privire la prevenirea
și corectarea dezechilibrelor macroeconomice excesive în cadrul Uniunii. În
punerea în aplicare a procedurii privind dezechilibrele macroeconomice,
Consiliul și Comisia ar trebui să acorde prioritate statisticilor care sunt
elaborate și transmise Comisiei (Eurostat) de către statele membre. Alte statistici, care nu sunt elaborate și
transmise în acest mod, ar trebui să fie utilizate doar în cazul în care
statisticile menționate anterior nu oferă informațiile necesare, și ținând
seama de calitatea acestor alte statistici.
(5)       Ar trebui să fie instituită o
procedură fiabilă pentru elaborarea, monitorizarea și publicarea datelor
relevante pentru procedura privind dezechilibrele macroeconomice (denumite în
continuare „datele relevante pentru PDM”), precum și o îmbunătățire continuă a
informațiilor statistice de bază în conformitate cu cadrele Comisiei de
management al calității pentru statisticile europene[4]. Grupul
directorilor în domeniul statisticilor macroeconomice (Directors of
Macroeconomic Statistics - DMES), creat de Comisie, este un grup de experți
calificat să furnizeze Comisiei (Eurostat) asistența necesară pentru aplicarea
unei proceduri de monitorizare fiabile a calității datelor relevante pentru
PDM.
(6)       Este esențial ca producția
statistică necesară pentru îndeplinirea activităților Uniunii să se bazeze
numai pe date fiabile. În producerea datelor
relevante pentru PDM, care reprezintă un element esențial pentru detectarea
dezechilibrelor macroeconomice, precum și pentru prevenirea și corectarea
dezechilibrelor macroeconomice excesive în cadrul Uniunii, datele nefiabile pot
avea un impact semnificativ asupra interesului Uniunii.
Sunt necesare măsuri suplimentare pentru a spori eficacitatea
producerii, furnizării și monitorizării calității datelor relevante pentru PDM
în scopul utilizării pentru procedura privind dezechilibrele macroeconomice. Măsurile respective ar trebui să sporească credibilitatea
informațiilor statistice de bază, precum și credibilitatea furnizării și
monitorizării calității datelor relevante pentru PDM.
Pentru a descuraja prezentarea, în mod intenționat sau dintr-o gravă
neglijență, a unor date relevante pentru PDM eronate, ar trebui instituit un
mecanism de sancțiuni financiare care va fi utilizat, de asemenea, pentru
asigurarea diligenței cuvenite în producerea datelor relevante pentru PDM.
(7)       În completarea normelor
privind calcularea amenzilor aplicabile în cazul manipulării statisticilor,
precum și a normelor privind procedurile care trebuie urmate de Comisie în
vederea anchetării unor astfel de acțiuni, Comisiei ar trebui să i se delege,
în conformitate cu articolul 290 din Tratatul privind funcționarea Uniunii
Europene (denumit în continuare „tratatul”), competența de a adopta acte în
care să se precizeze criterii detaliate de stabilire a cuantumului amenzii și
de desfășurare a anchetelor Comisiei. Este
deosebit de important ca, în cursul lucrărilor sale pregătitoare, Comisia să
organizeze consultări adecvate, inclusiv la nivel de experți. Atunci când pregătește și elaborează acte delegate,
Comisia ar trebui să asigure transmiterea simultană, în timp util și adecvată a
documentelor relevante către Parlamentul European și Consiliu.
(8)       Ar trebui ca între Comisie și
autoritățile statistice ale statelor membre să existe o strânsă cooperare și un
dialog continuu pentru a asigura calitatea datelor relevante pentru PDM care
sunt raportate de statele membre, precum și a informațiilor statistice de bază.

(9)       Ar trebui să fie asigurată o
cooperare strânsă între Sistemul Statistic European și Sistemul European al
Băncilor Centrale în legătură cu datele relevante pentru PDM, în conformitate
cu articolul 9 din Regulamentul (CE) nr. 223/2009, cu scopul de a minimiza
sarcina de raportare, a garanta coerența, a îmbunătăți statisticile de bază și
a asigura comparabilitatea.
(10)     Pentru a se asigura condiții
uniforme pentru punerea în aplicare a prezentului regulament, ar trebui să îi
fie conferite Comisiei competențe de executare care ar trebui exercitate în
conformitate cu Regulamentul (UE) nr. 182/2011 al Parlamentului European și al
Consiliului din 16 februarie 2011 de stabilire a normelor și principiilor
generale privind mecanismele de control de către statele membre al exercitării
competențelor de executare de către Comisie[5].
(11)     Întrucât obiectivul
prezentului regulament - și anume de a institui o procedură comună fiabilă
pentru furnizarea și monitorizarea calității datelor relevante pentru PDM,
precum și o îmbunătățire continuă a informațiilor statistice de bază - nu poate
fi realizat în mod suficient de statele membre și poate fi mai realizat mai
eficient la nivelul UE, Uniunea poate adopta măsuri, în conformitate cu principiul
subsidiarității, astfel cum este prevăzut la articolul 5 din Tratatul privind
Uniunea Europeană. În conformitate cu
principiul proporționalității, astfel cum este enunțat în articolul respectiv,
prezentul regulament nu depășește ceea ce este necesar pentru atingerea acestui
obiectiv.
(12)     Eurostat, în calitate de
autoritate statistică a Uniunii, ar trebui să efectueze sarcinile statistice
care revin Comisiei în temeiul prezentului regulament.
Aceste sarcini ar trebui să fie îndeplinite de Eurostat în conformitate
cu principiile statistice prevăzute în Regulamentul (CE) nr. 223/2009 și în
conformitate cu Decizia Comisiei 2012/504/UE din 17 septembrie 2012 privind Eurostat[6],
ADOPTĂ PREZENTUL REGULAMENT:
CAPITOLUL
I
SUBIECT
Articolul 1
1.         Prezentul regulament stabilește
normele privind furnizarea și monitorizarea calității datelor statistice care
sunt elaborate sau transmise pentru procedurile de detectare a dezechilibrelor
macroeconomice, precum și de prevenire și de corectare a dezechilibrelor
macroeconomice excesive în cadrul Uniunii prevăzute în Regulamentul (UE) nr.
1176/2011 (denumite în continuare „datele relevante pentru PDM”).
2.         Prezentul regulament se aplică
datelor relevante pentru PDM elaborate și transmise de statele membre,
indiferent dacă Consiliul sau Comisia consideră sau nu că există un
dezechilibru și indiferent dacă s-a stabilit sau nu de către Consiliu un
dezechilibru excesiv în temeiul articolului 7 din Regulamentul (UE) nr.
1176/2011. Prezentul regulament se aplică, de asemenea, statelor membre pentru
care procedura privind dezechilibrele macroeconomice a fost suspendată în
conformitate cu articolul xxx din Regulamentul xxx (se va face trimitere la
regulament, atunci când acesta va fi adoptat).
CAPITOLUL
II
TRANSMITEREA
DATELOR CĂTRE COMISIE
Articolul
2
1.         Datele relevante pentru PDM care
trebuie transmise de statele membre se referă la anul anterior (n-1) și la cei
nouă ani anteriori (n-2 până la n-10).
2.         Termenele limită pentru
transmiterea datelor relevante pentru PDM sunt cele stabilite în conformitate
cu actele de bază relevante sau sunt comunicate de Comisie în calendare
specifice, luând în considerare necesitățile Uniunii. 
3.         Comisia indică statelor membre, în
fiecare an, calendarul pentru Raportul anual privind mecanismul de alertă
instituit prin articolul 3 din Regulamentul (UE) nr. 1176/2011. Pe baza acestui
calendar și a termenelor și calendarelor menționate la alineatul (2), Comisia
decide și comunică statelor membre, de asemenea, o dată limită pentru
transmiterea de către acestea a tuturor datelor celor mai actualizate care sunt
relevante pentru PDM.
CAPITOLUL
III
RAPOARTELE
PRIVIND CALITATEA
Articolul
3
1.         Atunci când transmit datele
relevante pentru PDM menționate la articolul 1, statele membre trimit Comisiei
(Eurostat), sub forma unui raport privind calitatea, informații care arată
modul în care aceste date sunt calculate, inclusiv orice modificare survenită
în privința surselor și metodelor.
2.         Criteriile în materie de calitate
menționate la articolul 12 alineatul (1) din Regulamentul (CE) nr. 223/2009 se
aplică datelor care urmează a fi transmise.
3.         Comisia adoptă acte de punere în
aplicare în vederea definirii modalităților, structurii și periodicității
rapoartelor privind calitatea. Respectivele acte de punere în aplicare se
adoptă în conformitate cu procedura de examinare menționată la articolul 14
alineatul (2).
Articolul
4
În cazul existenței unor dubii cu privire la
punerea în aplicare corectă a normelor care reglementează elaborarea și
transmiterea datelor relevante pentru PDM, statul membru respectiv solicită
clarificări din partea Comisiei (Eurostat). Comisia examinează cu promptitudine
aspectul semnalat și comunică clarificările sale statului membru în cauză,
grupului de experți relevant pentru statisticile macroeconomice instituit de
Comisie, tuturor celorlalte state membre și publicului larg. 
CAPITOLUL
IV
EVALUAREA
CALITĂȚII
Articolul
5
1.         Comisia (Eurostat) evaluează
periodic calitatea datelor relevante pentru PDM. Evaluările se axează în
principal pe domeniile specificate în inventarele menționate la articolul 6,
după caz, precum și pe rapoartele privind calitatea transmise de statele
membre. Evaluările calității se efectuează în conformitate cu principiile
statistice prevăzute în Regulamentul (CE) nr. 223/2009. Evaluările calității
utilizează pe deplin, după caz, activitățile efectuate și rezultatele obținute,
în contextul cadrelor de calitate existente pentru datele relevante pentru MDP.
2.         Statele membre furnizează Comisiei
(Eurostat), cât mai rapid posibil, datele și informațiile solicitate pentru
evaluarea calității datelor, fără a aduce atingere dispozițiilor privind
confidențialitatea statistică prevăzute în Regulamentul (CE) nr. 223/77.
3.         Comisia (Eurostat) evaluează în
fiecare an datele relevante pentru PDM transmise de statele membre cu sprijinul
grupului de experți relevant pentru statisticile macroeconomice.
4.         Această evaluare se efectuează în
conformitate cu criteriile privind calitatea prevăzute la articolul 3 alineatul
(2). În procesul de evaluare sunt luate în considerare în special următoarele
elemente:
(a)        datele relevante pentru PDM
transmise de către statele membre;
(b)        rapoartele privind calitatea
și inventarele menționate la articolul 6;
(c)        rapoartele redactate în cadrul
misiunilor și discuțiile purtate cu statele membre în legătură cu datele
relevante pentru PDM.
CAPITOLUL
V
INVENTARELE
SURSELOR ȘI METODELOR UTILIZATE PENTRU ELABORAREA DATELOR RELEVANTE PENTRU PDM 
Articolul
6
1.         Statele membre transmit Comisiei
(Eurostat) o descriere completă și actualizată a surselor și metodelor
(denumită în continuare „inventarele”) utilizate pentru elaborarea datelor lor
relevante pentru PDM.
2.         Statele membre elaborează
inventarele și le transmit Comisiei (Eurostat) cel târziu la data de [...] [nouă
luni după adoptarea prezentului regulament – data exactă urmează să fie
introdusă la publicare de Oficiul pentru Publicații]. Comisia adoptă acte
de punere în aplicare în vederea definirii structurii și a modalităților de
actualizare a inventarelor respective până la data de […] [în termen de șase
luni de la adoptarea prezentului regulament - data exactă urmează să fie
introdusă la publicare de Oficiul pentru Publicații]. Respectivele acte de
punere în aplicare se adoptă în conformitate cu procedura de examinare
menționată la articolul 14 alineatul (2).
3.         Statele membre își fac publice
inventarele.
CAPITOLUL
VI
MISIUNI
ÎN STATELE MEMBRE
Articolul
7
1.         În cazul în care Comisia (Eurostat)
identifică probleme, în special în contextul evaluării calității în temeiul
articolului 5, aceasta poate decide să efectueze misiuni în statul membru în
cauză.
2.         Obiectivul unei astfel de misiuni
este de a analiza în profunzime calitatea datelor relevante pentru PDM în
cauză. Misiunile se concentrează asupra aspectelor metodologice, a surselor și
metodelor descrise în inventare, a datelor și proceselor statistice de bază, cu
scopul de a evalua gradul în care acestea respectă normele de contabilitate și
normele statistice relevante.
3.         Comisia (Eurostat) raportează
Comitetului pentru politică economică instituit prin Decizia 74/122/CEE a
Consiliului[7] privind rezultatele acestor misiuni, inclusiv eventualele observații
formulate de statul membru respectiv pe marginea constatărilor respective. După
transmiterea lor prealabilă către Comitetul pentru politică economică, aceste
rapoarte, împreună cu eventualele observații formulate de statul membru
respectiv, sunt făcute publice, fără a aduce atingere dispozițiilor privind
confidențialitatea statistică prevăzute în Regulamentul (CE) nr. 223/2009.
4.         Statele membre asigură, la cererea
Comisiei (Eurostat), asistență prin intermediul unor experți în aspecte
statistice referitoare la procedura privind dezechilibrele macroeconomice,
inclusiv pentru pregătirea și efectuarea misiunilor. În exercitarea
îndatoririlor lor, acești experți asigură o expertiză independentă. Lista
acestor experți se întocmește până la data de (data urmează a fi stabilită)
pe baza propunerilor trimise Comisiei (Eurostat) de către autoritățile
naționale răspunzătoare de datele relevante pentru PDM.
5.         Comisia (Eurostat) stabilește
normele și procedurile referitoare la selecția experților, ținând seama de o
repartizare corespunzătoare a experților între statele membre și de o rotație
adecvată a experților între statele membre, de condițiile lor de lucru și de
detaliile financiare. Comisia (Eurostat) va contribui, alături de statele
membre, la acoperirea integrală a costurilor suportate de statele membre pentru
asistența oferită de experții lor naționali.
6.         Comisia (Eurostat) se asigură că
funcționarii și experții participanți la aceste misiuni îndeplinesc toate
garanțiile privind competența tehnică, independența profesională și respectarea
confidențialității.
CAPITOLUL
VII
FURNIZAREA
DE DATE DE CĂTRE COMISIE (EUROSTAT)
Articolul
8
1.         Comisia (Eurostat) pune la
dispoziție datele relevante pentru MDP utilizate în sensul procedurii de
dezechilibru macroeconomic inclusiv prin comunicate de presă și/sau alte canale
pe care le consideră adecvate. 
2.         În cazul în care un stat membru nu
a transmis propriile date, Comisia (Eurostat) nu întârzie furnizarea de date
relevante pentru PDM transmise de statele membre.
3.         Comisia (Eurostat) își poate
exprima rezerva cu privire la calitatea datelor relevante pentru PDM transmise
de un stat membru. În termen de cel mult trei zile lucrătoare înainte de data
prevăzută pentru publicare, Comisia (Eurostat) comunică statului membru în
cauză, precum și Președintelui Comitetului pentru politică economică, rezerva
pe care intenționează să o exprime și să o facă publică. În cazul în care
problema este rezolvată după publicarea datelor și a rezervei, retragerea
rezervei exprimate față de aceste date se publică imediat.
4.         Comisia (Eurostat) poate modifica
datele transmise de statele membre și poate furniza datele modificate, precum
și o justificare a modificării, atunci când este evident că datele raportate de
statele membre nu respectă cerințele prevăzute la articolul 3 alineatul (2). În
cel mult trei zile lucrătoare înainte de data prevăzută pentru publicare,
Comisia (Eurostat) comunică statului membru în cauză, precum și Președintelui
Comitetului pentru politică economică, datele modificate și justificarea
modificării respective.
CAPITOLUL
VIII
SANCȚIONAREA
ACTELOR DE MANIPULARE A DATELOR STATISTICE
Articolul
9
1.         Consiliul, hotărând la propunerea
Comisiei, poate decide impunerea unei amenzi pentru un stat membru care a
declarat, în mod intenționat sau prin neglijență gravă, date relevante pentru
PDM eronate. 
2.         Amenda menționată la alineatul (1)
este eficace, disuasivă și proporțională cu natura, gravitatea și durata
declarației false. Cuantumul amenzii nu depășește 0,05% din valoarea PIB-ului
respectivului stat membru.
3.         Comisia poate întreprinde toate
anchetele necesare pentru a constata prezentarea unor date eronate menționată
la alineatul (1). Comisia poate decide să demareze o anchetă în cazul în care
constată că există indicii serioase privind existența unor fapte care pot să
constituie o astfel de prezentare a unor date eronate. La anchetarea
presupuselor declarații false, Comisia ia în considerare eventualele observații
prezentate de statul membru în cauză. În vederea îndeplinirii sarcinilor care
îi revin, Comisia poate solicita statului membru să prezinte informații, poate
efectua inspecții la fața locului și poate avea acces la informații și
documente statistice de bază legate de datele relevante pentru PDM. În cazul în
care legislația statului membru în cauză impune aceasta, Comisia solicită
autorizarea unei autorități judiciare înainte de demararea unei inspecții la
fața locului.
După finalizarea anchetei sale și înainte de a
prezenta Consiliului orice propunere, Comisia acordă statului membru în cauză
posibilitatea de a-și prezenta punctul de vedere asupra chestiunii care face
obiectul anchetei. Comisia își fundamentează propunerea prezentată Consiliului
exclusiv pe faptele cu privire la care statul membru în cauză a avut
posibilitatea să își expună observațiile.
În cursul anchetei, Comisia va respecta pe
deplin dreptul la apărare al statului în cauză.
4.         Comisia este abilitată să adopte
acte delegate în conformitate cu articolul 12 cu privire la:
(a)        criteriile detaliate pentru
calculul cuantumului amenzii menționate la alineatul (1);
(b)        normele detaliate privind procedura
de desfășurare a anchetelor menționate la alineatul (3), măsurile conexe și
raportarea cu privire la anchete;
(c)        normele de procedură detaliate al
căror scop este garantarea dreptului la apărare, de acces la dosar, la
reprezentare juridică, la confidențialitate, și dispozițiile privind momentul
aplicării și colectarea amenzii menționate la alineatul (1).
5.         Curtea de Justiție a Uniunii
Europene are competența deplină de a reexamina deciziile prin care Consiliul
impune amenzi în temeiul alineatului (1). Aceasta poate anula, reduce sau
majora amenda impusă. 
CAPITOLUL
IX
NATURA
ȘI DISTRIBUȚIA BUGETARĂ A SANCȚIUNILOR 
Articolul
10
Sancțiunile impuse în temeiul articolului 11
sunt de natură administrativă.
Articolul
11
Amenzile colectate în conformitate cu
articolul 9 constituie alte venituri, astfel cum se prevede la articolul 311
din tratat și se alocă la bugetul Uniunii. 
CAPITOLUL
X
EXERCITAREA
DELEGĂRII DE COMPETENȚE
Articolul
12
1.         Competența de a adopta acte
delegate i se conferă Comisiei sub rezerva condițiilor prevăzute în prezentul
articol.
2.         Competența de a adopta actele
delegate menționate la articolul 9 alineatul (4) se conferă Comisiei pe o
perioadă de trei ani care începe o lună de la adoptarea prezentului regulament.
Comisia întocmește un raport privind delegarea de competențe cu cel puțin nouă
luni înainte de sfârșitul perioadei de 3 ani. Delegarea de competențe se
prelungește tacit cu perioade de timp identice, cu excepția cazului în care
Parlamentul European sau Consiliul se opun prelungirii respective cel târziu cu
trei luni înainte de încheierea fiecărei perioade.
3.         Delegarea de competențe menționată
la articolul 9 alineatul (4) poate fi revocată în orice moment de către
Parlamentul European sau de către Consiliu. O decizie de revocare pune capăt
delegării competenței specificate în decizia respectivă. Aceasta intră în
vigoare în ziua următoare publicării în Jurnalul Oficial al Uniunii Europene
sau la o dată ulterioară, specificată în decizie. Decizia nu aduce atingere
valabilității actelor delegate care sunt deja în vigoare.
4.         Imediat ce adoptă un act delegat,
Comisia îl notifică simultan Parlamentului European și Consiliului.
5.         Un act delegat adoptat în temeiul
articolului 9 alineatul (4) intră în vigoare numai în cazul în care nici
Parlamentul European și nici Consiliul nu au formulat obiecțiuni în termen de
două luni de la notificarea acestuia către Parlamentul European și Consiliu,
sau în cazul în care, înaintea expirării termenului respectiv, Parlamentul
European și Consiliul au informat Comisia că nu vor formula obiecțiuni.
Respectivul termen se prelungește cu două luni la inițiativa Parlamentului
European sau a Consiliului.
CAPITOLUL
XI
VOTUL
CU PRIVIRE LA SANCȚIUNI
Articolul
13
În ceea ce privește măsurile menționate la
articolul 9, Consiliul hotărăște fără a ține seama de votul membrului
Consiliului care reprezintă statul membru în cauză.
CAPITOLUL
XII
DISPOZIȚII
GENERALE
Articolul
14
1.         Comisia este asistată de Comitetul
Sistemului Statistic European instituit prin Regulamentul (CE) nr. 223/2009.
Acesta este un comitet în sensul Regulamentului (UE) nr. 182/2011.
2.         Atunci când se face trimitere la
prezentul alineat, se aplică articolul 5 din Regulamentul (UE) nr. 182/2011.
Articolul 15
În conformitate cu articolul 5 din
Regulamentul (CE) nr. 223/2009, institutele naționale de statistică din statele
membre (INS) asigură coordonarea necesară la nivel național cu privire la
datele relevante pentru PDM. Toate celelalte autorități naționale raportează în
acest scop institutelor naționale de statistică. Statele membre iau toate
măsurile necesare pentru a garanta aplicarea acestei dispoziții. 
Articolul
16
1.         Statele membre se asigură că datele
relevante pentru MDP care sunt elaborate și transmise Comisiei (Eurostat) sunt
furnizate în conformitate cu principiile stabilite la articolul 2 din
Regulamentul (CE) nr. 223/2009.
2.         Statele membre iau măsurile
adecvate pentru a se asigura că instituțiile și funcționarii care răspund de
elaborarea și transmiterea de date relevante pentru PDM Comisiei (Eurostat)
sunt responsabile și acționează în conformitate cu principiile stabilite la
articolul 2 din Regulamentul (CE) nr. 223/2009.
Articolul
17
Comisia (Eurostat) raportează periodic
Parlamentului European și Consiliului cu privire la activitățile desfășurate de
Comisie (Eurostat) în scopul punerii în aplicare a prezentului regulament.
Articolul
18
1.         Până la 14 decembrie 2014 și,
ulterior, o dată la fiecare cinci ani, Comisia analizează stadiul de aplicare a
prezentului regulament și raportează constatările sale către Parlamentul
European și Consiliu.
2.         Analiza respectivă urmărește,
printre altele, să evalueze:
(a)        progresele înregistrate în privința
asigurării calității datelor relevante pentru PDM;
(b)        eficacitatea prezentului regulament
și a procesului de monitorizare aplicat.
Analiza este însoțită, după caz, de o
propunere de modificare a prezentului regulament.
Articolul
19
Prezentul regulament intră în vigoare în a
douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
Pentru
Parlamentul European,                     Pentru Consiliu
Președintele                                                  Președintele
FIȘĂ FINANCIARĂ LEGISLATIVĂ
1.           CADRUL
PROPUNERII/INIȚIATIVEI 
1.1.        Denumirea propunerii/inițiativei
Propunere
de regulament al Parlamentului European și al Consiliului privind furnizarea și
calitatea statisticilor pentru procedura privind dezechilibrele macroeconomice
1.2.        Domeniul (domeniile) de
politică vizat(e) în structura ABM/ABB[8] 
Statistică
(3403 - Producerea de informații statistice, 3480 - Sprijin administrativ
pentru Eurostat, 3481 - Strategia politică și coordonarea Eurostat)
1.3.        Tipul propunerii/inițiativei 
þ Propunere/inițiativă
care se referă la o acțiune nouă 
1.4.        Obiective
1.4.1.     Obiectiv(e) strategic(e)
multianual(e) al(e) Comisiei vizat(e) de propunere/inițiativă 
Guvernanța
economică consolidată și integrată în UE pe baza pachetului de șase propuneri
legislative din 2011
1.4.2.     Obiectiv(e) specific(e) și
activitatea (activitățile) ABM/ABB în cauză 
Obiectivul specific nr. 1: Furnizarea de informații
statistice în sprijinul elaborării, monitorizării și evaluării politicilor
Uniunii în ceea ce privește în mod special procedura privind dezechilibrele
macroeconomice (PDM) și tabloul său de bord cu indicatori pe baza
Regulamentului nr. 1176/2011, care stabilește normele pentru detectarea
precoce, prevenirea și corectarea dezechilibrelor macroeconomice care survin
sau persistă în zona euro și în UE.
Activitatea (activitățile) ABM/ABB în cauză
3403 - Producerea de informații statistice
1.4.3  Rezultatul (rezultatele) și impactul
preconizate
A se preciza efectele
pe care propunerea/inițiativa ar trebui să le aibă asupra beneficiarilor
vizați/grupurilor vizate.
Procedura
privind dezechilibrele macroeconomice (PDM) și statisticile din tabloul de bord
aferent acesteia se bazează pe Regulamentul nr. 1176/2011, care stabilește
normele pentru depistarea precoce, prevenirea și corectarea dezechilibrelor
macroeconomice, care survin sau persistă în zona euro și în UE.
Pentru
ca PDM să fie eficace, este necesar să se asigure o monitorizare statistică
eficientă a datelor relevante pentru PDM. Consiliul a subliniat importanța
pentru credibilitatea PDM de a obține în timp util statistici de cea mai înaltă
calitate care să fie incluse în tabloul de bord și a invitat Comisia (Eurostat)
să ia toate inițiativele necesare pentru a asigura o procedură fiabilă pentru
elaborarea acestor statistici, precum și o îmbunătățire continuă a
informațiilor statistice de bază.
Eurostat
va propune, prin urmare, un sistem solid de monitorizare statistică pentru PDM
bazat pe un regulament. Rezultatele ar trebui să asigure o bază statistică
solidă pentru deciziile legate de PDM, sub forma unor indicatori de calitate
superioară care îndeplinesc standardele în materie de calitate stabilite de către
Comisie. 
1.4.4  Indicatori privind rezultatele și
impactul
A se preciza
indicatorii care permit monitorizarea punerii în aplicare a
propunerii/inițiativei.
Eurostat
va evalua datele transmise de statele membre, în cooperare cu un grup la nivel
înalt de experți naționali în domeniul statisticilor macroeconomice, pentru a
se asigura că, pentru fiecare stat membru, deficiențele identificate sunt
abordate în mod corespunzător și sunt puse în aplicare acțiunile de
îmbunătățire identificate. În fiecare an, rezultatele acestor lucrări vor fi
discutate în cadrul Comitetului pentru politică economică și vor fi prezentate
în Raportul privind mecanismul de alertă al Comisiei în contextul semestrului
european. De asemenea, se vor efectua raportări regulate către Parlamentul
European și Consiliu.
1.5.        Motivul (motivele)
propunerii/inițiativei 
1.5.1.     Cerință (cerințe) de
îndeplinit pe termen scurt sau lung 
Consiliul
a subliniat necesitatea de a dispune de statistici de cea mai înaltă calitate
care să fie incluse în tabloul de bord pentru PDM și de a elabora o procedură
fiabilă de monitorizare a calității în acest scop.
În
cadrul Comitetului pentru politică economică au avut loc discuții cuprinzătoare
cu statele membre privind aspecte legate de calitatea și comparabilitatea
datelor relevante pentru PDM. În special, au fost identificate unele domenii
din cadrul Raportului CPE pentru 2012 privind cerințele pentru statisticile
structurale, în care sunt necesare îmbunătățiri. Este necesar să se instituie
un cadru de calitate solid pentru a garanta calitatea acestor date.
1.5.2.     Valoarea adăugată a implicării
UE
Implicarea
UE este necesară pentru a dezvolta și a pune în aplicare o procedură armonizată
la nivel european de monitorizare a calității datelor relevante pentru PDM.
Aceasta se va baza pe experiență și pe cele mai bune practici din toate statele
membre și va facilita împărtășirea unor astfel de practici și experiență.
1.5.3.     Învățăminte desprinse din
experiențele anterioare similare
Cadrul
de monitorizare a calității prevăzut în prezenta propunere se bazează în mare
măsură pe proceduri similare care au fost dezvoltate și aplicate timp de mulți
ani de Eurostat în domeniile statisticilor pentru resursele proprii ale UE și,
respectiv, pentru procedura aplicabilă deficitelor excesive. În această
privință, au fost înregistrate îmbunătățiri importante în aceste două domenii. 
1.5.4.     Coerența și posibila sinergie
cu alte instrumente relevante
Cadrul
specific de monitorizare a calității prevăzut în prezenta propunere va fi introdus
în domeniile relevante în care nu există o astfel de procedură. Sunt necesare
resurse suplimentare pentru punerea în aplicare și menținerea acestui sistem de
monitorizare sporită a calității. Fără aceste resurse suplimentare, nu se va
putea atinge nivelul de calitate cerut. Evident, în evaluarea resurselor
suplimentare necesare, s-a acordat o atenție sporită evitării oricăror
suprapuneri și se vor urmări în mod sistematic toate sinergiile posibile cu
cadre de calitate similare existente, de exemplu în domeniul statisticilor
privind venitul național brut și al statisticilor privind procedura aplicabilă
deficitelor excesive.
1.6.        Durata acțiunii și impactul
financiar al acesteia 
þ Propunere/inițiativă cu durată
nelimitată
1.7.        Modul (modurile) de gestionare
preconizat(e)[9] 
þ Gestiune centralizată directă de către Comisie 
2.           MĂSURI DE GESTIONARE 
2.1.        Dispoziții în materie de
monitorizare și raportare 
A se preciza frecvența
și condițiile aferente acestor dispoziții.
În
fiecare an, rezultatele acestor lucrări vor fi discutate în cadrul Comitetului
pentru politică economică și vor fi prezentate în Raportul privind mecanismul
de alertă al Comisiei, în contextul semestrului european. De asemenea, până la
data de 14 decembrie 2014 și, ulterior, o dată la fiecare cinci ani, Comisia va
publica un raport adresat Parlamentului European și Consiliului privind modul
în care regulamentul este aplicat.
2.2.        Sistemul de gestionare și
control 
2.2.1.     Riscul (riscurile)
identificat(e) 
2.2.2.     Metoda (metodele) de control
preconizată (preconizate) 
2.3.        Măsuri de prevenire a
fraudelor și a neregulilor 
A se preciza măsurile
de prevenire și de protecție existente sau preconizate.
3.           IMPACTUL FINANCIAR ESTIMAT
AL PROPUNERII/INIȚIATIVEI 
3.1.        Rubrica (rubricile) din
cadrul financiar multianual și linia (liniile) bugetară (bugetare) de
cheltuieli afectată (afectate) 
·      Linii bugetare de cheltuieli existente 
În ordinea rubricilor
și a liniilor bugetare din cadrul financiar multianual.
 Rubrica din cadrul financiar multianual || Linia bugetară || Tipul cheltuielilor || Contribuție 
 Numărul [Descriere…...…………………………..….] || Dif./Nedif. ([10]) || țări AELS[11] || țări candidate[12] || țări terțe || în sensul articolului 18 alineatul (1) litera (aa) din Regulamentul financiar 
 1 || 29.010405 (Programul statistic al Uniunii pentru perioada 2008-2012 — Cheltuieli de gestiune administrativă) || Dif. || DA || NU || NU || DA/NU 
 1 || 29.010401 (Cheltuieli de sprijin pentru programul statistic european) || Dif. || DA || NU || NU || DA/NU 
·      Noile linii bugetare a căror creare se solicită 
În ordinea rubricilor și a liniilor bugetare din cadrul
financiar multianual.
 Rubrica din cadrul financiar multianual || Linia bugetară || Tipul cheltuielilor || Contribuție 
 Numărul [Rubrica…………………………………….] || Dif./Nedif. || țări AELS || țări candidate || țări terțe || în sensul articolului 18 alineatul (1) litera (aa) din Regulamentul financiar 
   || [XX.YY.YY.YY]   || Dif. || DA || NU || NU || DA/NU 
3.2.        Impactul estimat asupra
cheltuielilor 
3.2.1.     Sinteza impactului estimat
asupra cheltuielilor 
Milioane EUR (cu 3 zecimale)
 Rubrica din cadrul financiar multianual: || Numărul || 2013 inclusiv: Rubrica 1A – Competitivitate pentru creștere economică și ocuparea forței de muncă Din 2014: Rubrica 1 - Creșterea inteligentă și favorabilă incluziunii (altele...) 
 DG: ESTAT ||   ||   || 2013 || 2014 || 2015 || 2016 și anii urm. || a se introduce numărul de ani necesar pentru a reflecta durata impactului (cf. punctul 1.6) || TOTAL 
  Credite operaționale ||   ||   ||   ||   ||   ||   ||   ||   
 Numărul liniei bugetare || Angajamente || (1) ||   ||   ||   ||   ||   ||   ||   ||   
 Plăți || (2) ||   ||   ||   ||   ||   ||   ||   ||   
 Numărul liniei bugetare || Angajamente || (1a) ||   ||   ||   ||   ||   ||   ||   ||   
 Plăți || (2a) ||   ||   ||   ||   ||   ||   ||   ||   
 Credite cu caracter administrativ finanțate  din bugetul pentru programe specifice[13] ||   ||   ||   ||   ||   ||   ||   ||   
 Numărul liniei bugetare || 29.010405   || (3) || 0,210 ||   ||   ||   ||   ||   ||   || 0,840 
 29.010401 ||   || 0,210 || 0,210 || 0,210 ||   ||   ||   
 TOTAL credite pentru DG ESTAT || Angajamente || =1+1a +3 || 0,210 || 0, 210 || 0, 210 || 0, 210 ||   ||   ||   || 0,840 
 Plăți || =2+2a +3 || 0, 210 || 0, 210 || 0, 210 || 0, 210 ||   ||   ||   || 0, 840 
  TOTAL credite operaționale || Angajamente || (4) || 0 || 0 || 0 || 0 ||   ||   ||   || 0 
 Plăți || (5) || 0 || 0 || 0 || 0 ||   ||   ||   || 0 
  TOTAL credite cu caracter administrativ finanțate din bugetul anumitor programe || (6) || 0,210 || 0, 210 || 0, 210 || 0, 210 ||   ||   ||   || 0, 840 
 TOTAL credite în cadrul RUBRICILOR 1 A și 1 din cadrul financiar multianual || Angajamente || =4+ 6 || 0,210 || 0, 210 || 0, 210 || 0, 210 ||   ||   ||   || 0, 840 
 Plăți || =5+ 6 || 0, 210 || 0, 210 || 0, 210 || 0, 210 ||   ||   ||   || 0, 840 
În cazul în care propunerea/inițiativa
afectează mai multe rubrici:
  TOTAL credite operaționale || Angajamente || (4) ||   ||   ||   ||   ||   ||   ||   ||   
 Plăți || (5) ||   ||   ||   ||   ||   ||   ||   ||   
  TOTAL credite cu caracter administrativ finanțate din bugetul anumitor programe || (6) ||   ||   ||   ||   ||   ||   ||   ||   
 TOTAL credite în cadrul RUBRICILOR 1 – 4 din cadrul financiar multianual (Suma de referință) || Angajamente || =4+ 6 ||   ||   ||   ||   ||   ||   ||   ||   
 Plăți || =5+ 6 ||   ||   ||   ||   ||   ||   ||   ||   
 Rubrica din cadrul financiar multianual: || 5 || „Cheltuieli administrative” 
Milioane EUR (cu 3 zecimale)
   ||   ||   || 2013 || 2014 || 2015 || 2016 și anii urm. || …a se introduce numărul de ani necesar pentru a reflecta durata impactului (cf. punctul 1.6) || TOTAL 
 DG: ESTAT || 
  Resurse umane || 2,016 || 2,016 || 2,016 || 2,016 ||   ||   ||   || 8,064 
  Alte cheltuieli administrative || 0,221 || 0,221 || 0,221 || 0,221 ||   ||   ||   || 0,884 
 TOTAL DG ESTAT || Credite || 2,237 || 2,237 || 2,237 || 2,237 ||   ||   ||   || 8,948 
 TOTAL credite în cadrul RUBRICII 5 din cadrul financiar multianual || (Total angajamente = Total plăți) || 2,237 || 2,237 || 2,237 || 2,237 ||   ||   ||   || 8,948 
Milioane EUR (cu 3 zecimale)
   ||   ||   || 2013 || 2014 || 2015 || 2016 și anii urm. || …a se introduce numărul de ani necesar pentru a reflecta durata impactului (cf. punctul 1.6) || TOTAL 
 TOTAL credite în cadrul RUBRICILOR 1 – 5 din cadrul financiar multianual || Angajamente || 2,447 || 2,447 || 2,447 || 2,447 ||   ||   ||   || 9,788 
 Plăți || 2,447 || 2,447 || 2,447 || 2,447 ||   ||   ||   || 9,788 
3.2.2.     Impactul estimat asupra creditelor
operaționale 
–     
þ  Propunerea/inițiativa nu implică utilizarea de credite operaționale 
–     
¨  Propunerea/inițiativa implică utilizarea de credite operaționale,
conform explicațiilor de mai jos:
Credite de angajament în milioane EUR (cu 3
zecimale)
 Obiective și realizări   ò ||   ||   || Anul N || Anul N+1 || Anul N+2 || Anul N+3 || a se introduce numărul de ani necesar pentru a reflecta durata impactului (cf. punctul 1.6) || TOTAL 
 REALIZĂRI 
 Tipul realizării[14] || Costul mediu al realizării || Numărul realizărilor || Costul || Numărul realizărilor || Costul || Numărul realizărilor || Costul || Numărul realizărilor || Costul || Numărul realizărilor || Costul || Numărul realizărilor || Costul || Numărul realizărilor || Costul || Număr total de realizări || Costul total 
 OBIECTIVUL SPECIFIC NR. 1[15]… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal pentru obiectivul specific nr. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 OBIECTIVUL SPECIFIC NR. 2… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Realizare ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal pentru obiectivul specific nr. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 COSTUL TOTAL ||   ||   ||   ||   ||   ||   ||   ||   ||   ||   ||   ||   ||   ||   ||   ||   
3.2.3.     Impactul estimat asupra
creditelor cu caracter administrativ
3.2.3.1.  Sinteză 
–     
¨  Propunerea/inițiativa nu implică utilizarea de credite administrative

–     
þ  Propunerea/inițiativa implică utilizarea de credite administrative,
conform explicațiilor de mai jos:
Milioane EUR (cu 3 zecimale)
   || 2013 || 2014 || 2015 || 2016 și anii urm. || …a se introduce numărul de ani necesar pentru a reflecta durata impactului (cf. punctul 1.6) || TOTAL 
 RUBRICA 5 din cadrul financiar multianual ||   ||   ||   ||   ||   ||   ||   ||   
 Resurse umane || 2,016 || 2,016 || 2,016 || 2,016 ||   ||   ||   || 8,064 
 Alte cheltuieli administrative - Misiuni (29 01 02 11 01) ||   0,081 ||   0,081 ||   0,081 ||   0,081 ||   ||   ||   ||   0,324 
 Alte cheltuieli administrative - Reuniuni și conferințe (29 01 02 11 02) || 0,140 || 0,140 || 0,140 || 0,140 ||   ||   ||   || 0,560 
 Alte cheltuieli administrative - total || 0,221 || 0,221 || 0,221 || 0,221 ||   ||   ||   || 0,884 
 Subtotal RUBRICA 5 din cadrul financiar multianual || 2,237 || 2,237 || 2,237 || 2,237 ||   ||   ||   || 8,948 
 În afara RUBRICII 5[16] din cadrul financiar multianual ||   ||   ||   ||   ||   ||   ||   ||   
 Resurse umane || 0,210 || 0,210 || 0,210 || 0,210 ||   ||   ||   || 0,840 
 Alte cheltuieli cu caracter administrativ ||   ||   ||   ||   ||   ||   ||   ||   
 Subtotal în afara RUBRICII 5 din cadrul financiar multianual || 0,210 || 0,210 || 0,210 || 0,210 ||   ||   ||   || 0,840 
 TOTAL || 2,447 || 2,447 || 2,447 || 2,447 ||   ||   ||   || 9,788 
3.2.3.2.   Necesarul de resurse umane
estimat 
–     
¨  Propunerea/inițiativa nu implică utilizarea de resurse umane 
–     
þ  Propunerea/inițiativa implică utilizarea de resurse umane, conform
explicațiilor de mai jos:
Estimarea trebuie exprimată în unități
echivalente normă întreagă
   || 2013 || 2014 || 2015 || 2016 și anii urm. 
  Posturi din schema de personal (posturi de funcționari și de agenți temporari) 
 29 01 01 01 (la sediu și în birourile de reprezentare ale Comisiei) || 12 || 12 || 12 || 12 
 XX 01 01 02 (în delegații) ||   ||   ||   ||   
 XX 01 05 01 (cercetare indirectă) ||   ||   ||   ||   
 10 01 05 01 (cercetare directă) ||   ||   ||   ||   
  Personal extern (în echivalent normă întreagă: ENI)[17] 
 29 01 02 01 (AC, INT, END din „pachetul global”) || 6 || 6 || 6 || 6 
 XX 01 02 02 (AC, INT, JED, AL și END în delegații) ||   ||   ||   ||   
 29 01 04 05 [18] || - la sediu[19] || 3 ||   ||   ||   
 - în delegații ||   ||   ||   ||   
 29 01 04 01 [20] || - la sediu[21] ||   || 3 || 3 || 3 
 - în delegații ||   ||   ||   ||   
 XX 01 05 02 (AC, INT, END - cercetare indirectă) ||   ||   ||   ||   
 10 01 05 02 (AC, INT, END – cercetare directă) ||   ||   ||   ||   
 Alte linii bugetare (a se preciza) ||   ||   ||   ||   
 TOTAL || 21 || 21 || 21 || 21 
XX este domeniul
de politică sau titlul din buget în cauză.
Necesarul de resurse
umane va fi acoperit de efectivele de personal ale Direcției Generale (DG) care
au fost alocate deja pentru gestionarea acțiunii și/sau care au fost
redistribuite intern în cadrul Direcției Generale respective, completate, dacă
este necesar, cu resursele suplimentare care ar putea fi acordate Direcției
Generale care gestionează acțiunea în cadrul procedurii de alocare anuală și
ținând seama de constrângerile bugetare.
Descrierea sarcinilor care trebuie efectuate:
 Funcționari și agenți temporari || Procedura privind dezechilibrele macroeconomice (PDM) și tabloul de bord cu indicatori al acesteia se bazează pe Regulamentul nr. 1176/2011, care stabilește normele pentru depistarea precoce, prevenirea și corectarea dezechilibrelor macroeconomice, care survin sau persistă în zona euro și în UE. Pentru ca PDM să fie eficace, este necesar să se asigure o monitorizare statistică eficientă a datelor relevante pentru PDM. Consiliile din 8 noiembrie 2011 și din 13 noiembrie 2012 au subliniat importanța pentru credibilitatea PDM de a obține în timp util statistici de cea mai înaltă calitate care să fie incluse în tabloul de bord și au invitat Comisia (Eurostat) să ia toate inițiativele necesare pentru a asigura o procedură fiabilă pentru elaborarea acestor statistici, precum și o îmbunătățire continuă a informațiilor statistice de bază. Eurostat va propune, prin urmare, un sistem solid de monitorizare statistică pentru PDM bazat pe un regulament. Acesta va acoperi, în special, elaborarea și transmiterea de date și metadate de către statele membre; monitorizarea calității datelor de către Eurostat; și raportarea/comunicarea către diferitele părți interesate, precum și către Parlamentul European și Consiliu. Regulamentul va introduce noi sarcini pentru Comisie cu privire la următoarele aspecte principale: validarea calității datelor relevante pentru PDM în ceea ce privește criteriile în materie de calitate care există deja sau care urmează să fie definite/specificate în anumite domenii (de exemplu, date rezultate din statisticile privind balanța de plăți și poziția investițională internațională netă, costul unitar nominal al forței de muncă, prețurile locuințelor care au făcut obiectul deflației, fluxul de credit pentru sectorul privat și datoria sectorului privat, șomajul, datoriile totale ale sectorului financiar), inclusiv efectuarea de vizite mai aprofundate și mai regulate în țări; structurarea, colectarea și analiza surselor și metodelor de elaborare utilizate de statele membre; elaborarea și punerea în aplicare a unui plan de acțiune vizând aducerea de îmbunătățiri; raportarea periodică către Comitetul pentru politică economică cu privire la rezultatele acestui exercițiu. 
 Personal extern || Acordarea de sprijin către funcționarii și agenții temporari în vederea îndeplinirii sarcinilor menționate anterior. 
3.2.4.     Compatibilitatea cu cadrul
financiar multianual actual 
–     
þ  Propunerea/inițiativa este compatibilă cu cadrul financiar multianual
existent.
–     
¨  Propunerea/inițiativa necesită o reprogramare a rubricii
corespunzătoare din cadrul financiar multianual.
A se explica reprogramarea necesară, precizându-se
liniile bugetare în cauză și sumele aferente.
–     
¨  Propunerea/inițiativa necesită recurgerea la instrumentul de
flexibilitate sau la revizuirea cadrului financiar multianual[22].
A se explica necesitatea efectuării acestei acțiuni,
precizând rubricile și liniile bugetare în cauză, precum și sumele aferente.
3.2.5.     Participarea terților la
finanțare 
–     
þ Propunerea/inițiativa nu prevede cofinanțare din partea terților 
–     
Propunerea/inițiativa prevede cofinanțare, estimată
în cele ce urmează:
Credite de angajament în milioane EUR (cu 3
zecimale)
   || Anul N || Anul N+1 || Anul N+2 || Anul N+3 || …a se introduce numărul de ani necesar pentru a reflecta durata impactului (cf. punctul 1.6) || Total 
 A se preciza organismul care asigură cofinanțarea ||   ||   ||   ||   ||   ||   ||   ||   
 TOTAL credite cofinanțate ||   ||   ||   ||   ||   ||   ||   ||   
3.3.        Impactul estimat asupra
veniturilor 
–     
þ  Propunerea/inițiativa nu are impact financiar asupra veniturilor.
–     
¨  Propunerea/inițiativa are următorul impact financiar:
¨         asupra resurselor proprii 
¨         asupra veniturilor diverse 
Milioane EUR (cu 3 zecimale)
 Linia bugetară pentru venituri: || Credite disponibile pentru exercițiul bugetar în curs || Impactul propunerii/inițiativei[23] 
 Anul N || Anul N+1 || Anul N+2 || Anul N+3 || …a se introduce numărul de coloane necesare pentru a reflecta durata impactului (a se vedea punctul 1.6) 
 Articolul …………… ||   ||   ||   ||   ||   ||   ||   ||   
Pentru diversele venituri
alocate, a se preciza linia bugetară (liniile bugetare) de cheltuieli afectată
(afectate).
A se preciza metoda de
calcul a impactului asupra veniturilor. 
[1]               JO L 306, 23.11.2011, p. 25
[2]               JO L 306, 23.11.2011, p. 8
[3]               JO L
87, 31.3.2009, p. 164
[4]               COM(2005)217 final și
COM(2011)211 final.
[5]               JO L 55, 28.2.2011, p. 13
[6]           JO L 251, 18.9.2012, p. 49-52.
[7]               JO L 63, 5.3.1974, p.21
[8]               ABM (Activity Based Management): Gestionarea pe
activități – ABB (Activity Based Budgeting): Stabilirea bugetului pe
activități.
[9]               Explicațiile privind modurile de gestionare, precum și
trimiterile la Regulamentul financiar sunt disponibile pe site-ul internet al
BudgWeb: http://www.cc.cec/budg/man/budgmanag/budgmanag_en.html
[10]             Dif. = credite diferențiate / Nedif. = credite
nediferențiate
[11]             AELS: Asociația Europeană a Liberului Schimb. 
[12]             Țările candidate și, după caz, țările potențial candidate
din Balcanii Occidentali.
[13]             Asistență tehnică și/sau administrativă și cheltuieli de
sprijin pentru punerea în aplicare a programelor și/sau a acțiunilor UE (fostele
linii „BA”), cercetare indirectă și cercetare directă.
[14]             Realizările se referă la produsele și serviciile care vor
fi furnizate (de ex.: numărul de schimburi de studenți finanțate, numărul de km
de drumuri construiți etc.).
[15]             Conform descrierii din secțiunea 1.4.2. „Obiectiv(e)
specific(e)…”
[16]             Asistență tehnică și/sau administrativă și cheltuieli de
sprijin pentru punerea în aplicare a programelor și/sau a acțiunilor UE
(fostele linii „BA”), cercetare indirectă și cercetare directă.
[17]             AC = agent contractual; INT = personal pus la dispoziție
de agenți de muncă temporară („Intérimaire”); JED = „Jeune
Expert en Délégation” (expert tânăr în delegații); AL = agent local; END=
expert național detașat. 
[18]             Sub plafonul pentru personal extern din credite operaționale
(fostele linii „BA”).
[19]             În principal pentru fondurile structurale, Fondul european
agricol pentru dezvoltare rurală (FEADR) și Fondul european pentru pescuit
(FEP).
[20]             Sub plafonul pentru personal extern din credite
operaționale (fostele linii „BA”).
[21]             În principal pentru fondurile structurale, Fondul european
agricol pentru dezvoltare rurală (FEADR) și Fondul european pentru pescuit
(FEP).
[22]             A se vedea punctele 19 și 24 din Acordul
interinstituțional.
[23]             În ceea ce privește resursele proprii tradiționale (taxe
vamale, cotizații pentru zahăr), sumele indicate trebuie să fie sume nete, și
anume sume brute după deducerea a 25% pentru costuri de colectare.